b'\n_START_ARTICLE_\nPeque\xc3\xb1o Pantera Negra\n_START_SECTION_\nTraject\xc3\xb2ria editorial\n_START_PARAGRAPH_\nEl 1958, Maga va donar per finalitzades les aventures de "Pantera Negra", per\xc3\xb2 va donar pas a Peque\xc3\xb1o Pantera Negra, la qual va heretar la seva numeraci\xc3\xb3, comen\xc3\xa7ant aix\xc3\xad amb el n\xc3\xbamero 55. El seu format, en canvi, era la meitat de l\'anterior i vertical en lloc d\'apa\xc3\xafsat (12 x 17 cm en lloc de 17 x 24 cm) amb el doble nombre de p\xc3\xa0gines, encara que a partir del n\xc3\xbamero 124 va adoptar el format tradicional del quadern de c\xc3\xb2mic. Al mercat espanyol, hi havia ja un precedent d\'aquest trasp\xc3\xa0s de titularitat d\'un quadern de pare a fill: El Jinete Fantasma (1947) respecte a Chispita (1951)._NEWLINE_Miguel Quesada va ser el dibuixant de la gran majoria dels lliuraments fins al 177 (1961), en la qual va ser substitu\xc3\xaft per Jesus Herrero. Anteriorment, nom\xc3\xa9s havia estat rellevat per Luis Bermejo, als n\xc3\xbameros 67 i 68, i Jos\xc3\xa9 Ortiz, als n\xc3\xbameros 120, 137, 138, 141 i 142._NEWLINE_Tamb\xc3\xa9 el 1961, es va editar el seu \xc3\xbanic almanac, il\xc2\xb7lustrat per R. M\xc3\xa9ndez. Miguel Rosell\xc3\xb3 va ser l\'autor dels \xc3\xbaltims n\xc3\xbameros de la s\xc3\xa8rie.\n_START_SECTION_\nValoraci\xc3\xb3\n_START_PARAGRAPH_\nL\'assagista Pedro Porcel Torrens ha ressaltat l\'acci\xc3\xb3 vertiginosa de la s\xc3\xa8rie, aix\xc3\xad com l\'estil fluid i el muntatge cinematogr\xc3\xa0fic de Miguel Quesada, m\xc3\xa9s emparentat amb el del comic book que amb la tira di\xc3\xa0ria.'